අදා ඛාන්

**අදා ඛාන්** යනුවෙන් හැඳින්වෙන්නේ ඉන්දියානු රූපවාහිනී නිළියක සහ නිරූපිකාවකි. ඇයව ජනයා විසින් හඳුනාගන්නා ලද්දේ විවිධ වැඩසටහන්වල ඇය නිරූපණය කළ චරිත නිසාවෙනි. මේ අතරට *බෙහෙනෙයින්හි ආකාශි, *අම්රිත් මන්තන්*හි රාජ්කුමාරී අම්රිත්, *පියා බසන්ති රේ*හි පියා, *නාගින්*හි ශේෂා සහ *පර්දේස් මේන් හේ මේරා දිල්*හි ආහනා යන චරිත ප්‍රධාන වේ.

ඇය සිය රංගන දායකත්වය සැපයූ රූපවාහිනී කතාමාලා ලෙස *පලම්පූර් එක්ස්ප්‍රස්*, *බෙහෙනෙයින්*, *අම්රිත් මන්තන්*, *යේ හේ ආෂිකි*, *සාව්ධාන් ඉන්ඩියා @ 11*, *ක්‍රයිම් පෙට්‍රල්*, *පියා බසන්ති රේ*, *Code Red*, *මෙරි ආෂිකි තුම් ‍සේ හි*, *පර්දේස් මේන් හේ මේරා දිල්* සහ *නාගින්* යන කතාමාලා ප්‍රධාන වේ. මීට අමතරව, ඇය *වෙල්කම් 2 – බාසි මෙහ්මාන් නවාසි කි*, *ද ග්‍රේට් ඉන්ඩියන් ෆැමිලි ඩ්‍රාමා*, *කොමඩි නයිට්ස් විත් කපිල්*, *කොමඩි නයිට්ස් බචාඕ*, *ජලක් දිඛ්ලා ජා රීලෝඩඩ්* සහ *කොමඩි ක්ලාසස්* වැනි රූපවාහිනී වැඩසටහන් සඳහා සහභාගී වී ඇත.

## වෘත්තිය
ඛාන් සිය ජීවිකාව ආරම්භ කළේ මෝස්තර නිරූපණ ශිල්පිණියක් ලෙස ය. අනතුරුව ඇය වෙළඳ දැන්වීම් කිහිපයක් සඳහා පෙනී සිටියා ය. ඇය සිය රංගන දිවිය ආරම්භ කළේ සෝනි ඉන්ඩියා නාළිකාවේ *පාලම්පූර් එක්ස්ප්‍රස්* නැමැති රූපවාහිනී වැඩසටහන ඔස්සේ ය. 2010දී, ඛාන් විසින් ස්ටාර් ප්ලස් නාළිකාවේ විකාශය වූ *බෙහෙනෙයින්* රූපවාහිනී කතාමාලාවේ ආකාශි නැමැති සහාය චරිතයක් නිරූපණය කළා ය. මීට අමතරව ඇය විසින් *යේ හේ ආෂිකි*, *Crime Patrol*, *Code Red* සහ *සාව්ධාන් ඉන්ඩියා @ 11* යන කතාමාලාවල කථාංගීය චරිත නිරූපණයෙන් දායක වී තිබේ. ලයිෆ් ඕකේ රූපවාහිනී නාළිකාවේ විකාශය වූ *අම්රිත් මන්තන්* නැමැති රූපවාහිනී කතාමාලාවේ එන රාජකුමාරී අම්රිත් කොවුර් නැමැති වීරවරියගේ චරිතයට ද ඇයව තෝරාගැනිණි. මීට අමතරව ඇය *වෙල්කම් 2 – බාසි මෙහ්මාන් නවාසි කි* නැමැති රියැලිටි වැඩසටහන සඳහා ද සහභාගී වී තිබේ. 2014දී, ඇය විසින් සෝනි පැල් රූපවාහිනී නාළිකාවේ විකාශය වූ *පියා බසන්ති රේ* කතාමාලාවේ පියා නැමැති චරිතය නිරූපණය කරන ලදී. කලර්ස් ටීවී නාළිකාවෙන් විකාශය වූ බාලාජි ටෙලිෆිල්ම්ස් ආයතනය විසින් නිෂ්පාදිත සුප්‍රකට *නාගින්* රූපවාහිනී කතාමාලාවේ ප්‍රධාන චරිතයක් වූ ශේෂා නාගිනියගේ චරිතය ද නිරූපණය කළේ ඛාන් විසිනි. එසේම ඇය කලර්ස් ටීවී නාළිකාවේ *කොමඩි නයිට්ස් බචාඕ* සඳහා ද දායක වූවා ය. 2016දී *බොක්ස් ක්‍රිකට් ලීගය - 2වන වාරය* සඳහා ඇය ජායිපූර් රාජ් ජෝෂිලේ කණ්ඩායම වෙනුවෙන් ක්‍රීඩා කළා ය.

## රූපවාහිනිය
*2009: *පලම්පූර් එක්ස්ප්‍රස්* තුළ අනීතා කූල්කර්ණි ලෙස 
*2010-11: *බෙහෙනෙයින්* තුළ ආකාශි ශ්‍යාමද් දාස් ලෙස
*2012-13: *අම්රිත් මන්තන්* තුළ රාජකුමාරී අම්රිත් තේජ් මලික් ලෙස
*2013: *යේ හේ ආෂිකි* තුළ සුබ්බලක්ෂ්මි ලෙස
*2013: *සාව්ධාන් ඉන්ඩියා @ 11* තුළ පූජා සක්සේනා ලෙස
*2013: *Crime Patrol* තුළ නුස්රත් කාස්මි ලෙස
*2014: *Welcome 2 – බාසි මෙහ්මාන් නවාසි කි* තුළ ඇය ලෙසම
*2014: *පියා බසන්ති රේ* තුළ පියා කබීර් ෂා ලෙස
*2014: *බොක්ස් ක්‍රිකට් ලීගය* තුළ ඇය ලෙසම - අහමදාබාද් එක්ස්ප්‍රස්හි ක්‍රීඩිකාවක ලෙස
*2015: *The Great Indian Family Drama* තුළ නිවේදිකාවක ලෙස
*2015: *Code Red* තුළ සරීනා/ආෆ්රීන් මුර්තාසා ලෙස	
*2015: *කොමඩි නයිට්ස් විත් කපිල්* තුළ ආරාධිතයකු ලෙස
*2015–16: *කොමඩි නයිට්ස් බචාඕ* තුළ ඇය ලෙසම
*2015: *ජලක් දිඛ්ලා ජා රීලෝඩඩ්* තුළ ඇය ලෙසම ප්‍රහසන රංගනය
*2015: *මෙරි ආෂිකි තුම් සේ හි* තුළ ඇය ලෙසම
*2015–16: *නාගින්* තුළ ශේෂා (නාගිනිය) ලෙස
*2015: *බිග්‍ බොස් 9 තුළ ආරාධිතයකු ලෙස
*2016: *බොක්ස් ක්‍රිකට් ලීගය 2* තුළ ඇය ලෙසම - ජායිපූර් රාජ් ජෝෂිලේහි ක්‍රීඩිකාවකි.
*2016: *Comedy Nights Live* තුළ ආරාධිතයකු ලෙස
*2016: *Comedy Classes* තුළ ඇය ලෙසම
*2016: *යේ වාඩා රහා* තුළ ඇය ලෙසම - නර්තනාංගය
*2016–වර්තමානය: *නාගින් 2* තුළ ශේෂා (නාගිනිය)/රුචිකා (මිනිස් ස්ත්‍රිය) ලෙස
*2016: *බිග් බොස් 10* තුළ ඇය ලෙසම (ආරාධිතයකු) 
*2017-වර්තමානය: *පර්දේස් මේන් හේ මේරා දිල්* තුළ ආහානා ලෙස

## සම්මාන
## මේවාත් බලන්න
*ඉන්දියානු රූපවාහිනී නිළියන් ලැයිස්තුව

## ආශ්‍රේයයන්
## බාහිර සබැඳි
* 
* 
* 
* 

ප්‍රවර්ගය:ඉන්දියානු රූපවාහිනී නිළියෝ
ප්‍රවර්ගය:ඉන්දියානු සෝප් ඔපෙරා නිළියෝ